Diari Oficial de la Generalitat Valenciana


Sumari del DOGV 3755, del 23-05-2000 (2000/3972)

RESOLUCIÓ de 10 de maig de 2000, de la Conselleria de Benestar Social, per la qual es modifiquen els crèdits que financen les ajudes destinades a atenció a primera infància (0-3 anys), regulades en l'Ordre de 23 de novembre de 1999.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3755

Data del DOGV
:   23-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3972


Data del document
:   10-05-2000

Organisme emissor
:   Conselleria de Benestar Social

Tipus de document
:   Resolució

Anàlisi jurídica

RESOLUCIÓ de 10 de maig de 2000, de la Conselleria de Benestar Social, per la qual es modifiquen els crèdits que financen les ajudes destinades a atenció a primera infància (0-3 anys), regulades en l'Ordre de 23 de novembre de 1999. [2000/3972]
  
La Conselleria de Benestar Social va dictar l'Ordre, de 23 de novembre de 1999 per la qual es regulen i es convoquen, entre altres, ajudes dirigides al manteniment de distints programes, serveis i centres d'intervenció i atenció familiar, en l'àmbit de la família i adopció, per a l'exercici corresponent a l'any 2000 (DOGV 3.647). Posteriorment, mitjançant la Resolució de 29 de febrer de 2000 (DOGV 3.707), es van determinar els crèdits totals disponibles per a la línia de la Direcció General de la Família, Menor i Adopcions, 403/2000, atenció a la primera infància (0 a 3 anys).
  
Com que hi ha crèdit disponible i sol·licituds procedents de l'esmentada convocatòria, que poden ser ateses amb aquests crèdits, escau modificar les quanties assignades a la dita línia. Per això, en atenció a tot allò que s'ha exposat, aquesta Conselleria de Benestar Social ha acordat la següent resolució:
  
Modificar la quantia establida per a les ajudes dedicades a atenció a primera infància, per a aquest exercici, en els termes següents:
  
1. S'incrementen els crèdits disponibles per a resoldre destinats a atenció a primera infància (0 a 3 anys) en 50.400.372 pessetes (190.932,71 euros) i queda la totalitat d'aquests com segueix:
  
- Projecte: 2.196
  
- Línia de subvenció: 403/00
  
- Consignació pressupostària anterior: 694.203.214 pessetes (1.052.578,04 euros).
  
Aportació del Ministeri de Treball i Assumptes Socials: 993.924.628 pessetes (602.821,15 euros).
  
Aportació de la Generalitat Valenciana: 10.860.838 pessetes (449.756,89 euros).
  
- Consignació pressupostària actual: 607.994.616 pessetes (1.503.920,95 euros).
  
Aportació del Ministeri de Treball i Assumptes Socials: 391.350.660 pessetes (602.821,15 euros).
  
Aportació de la Generalitat Valenciana: 132.898.208 pessetes (602.821,15 euros)
  
2. Publicar aquesta resolució en el Diari Oficial de la Generalitat Valenciana.
  
Els crèdits resultants després d'aquesta modificació tenen caràcter màxim, i no podran concedir-se subvencions una vegada esgotats tals crèdits, circumstància que es farà publicar en el Diari Oficial de la Generalitat Valenciana.